
8 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2120 


ΑΠΟΦΑΣΕΙΣ 

Αριθμ. 26276 _ 

Έγκριση του Κανονισμού Διδακτορικών Σπου¬ 
δών της Σχολής Πολιτικών Μηχανικών του Εθνι¬ 
κού Μετσόβιου Πολυτεχνείου. 

Η ΣΥΓΚΛΗΤΟΣ ΤΟΥ 

ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114), 

2. την υπ' αριθμ. 163204/Ζ1 /29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚΑ'83), όπως τροποποι¬ 
ήθηκαν και ισχύουν, 

6. το π.δ. 75/2013 (ΦΕΚ ΑΊ 19) «Ίδρυση Σχολών στο 
Εθνικό Μετσόβιο Πολυτεχνείο», 

7. την υπ' αριθμ. Φ1 /232/Β1 /404/2000 (ΦΕΚ ΒΊ 098) 
απόφαση «Έγκριση του Εσωτερικού Κανονισμού Λει¬ 
τουργίας του Εθνικού Μετσόβιου Πολυτεχνείου», 

8. το απόσπασμα πρακτικών της Συνέλευσης της 
Σχολής Πολιτικών Μηχανικών του Εθνικού Μετσόβιου 
Πολυτεχνείου (συνεδρίαση 29-1-2018), 

9. την απόφαση της Συγκλήτου του Εθνικού Μετσόβιου 
Πολυτεχνείου (συνεδρίαση 9-3-2018), 

10. το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
τηςΣχολής Πολιτικών Μηχανικώντου Εθνικού Μετσόβιου 
Πολυτεχνείου ως ακολούθως: 

Άρθρο 1. 

Γενικές Αρχές 

α) Οι Διδακτορικές Σπουδές (ΔΣ) αποσκοπούν στην 
προετοιμασία και ανάδειξη νέων ερευνητών που έχουν 


την ικανότητα να προάγουν την επιστημονική γνώση 
με αυτόνομη παραγωγή ερευνητικών αποτελεσμάτων 
στην επιστήμη και τεχνολογία του Πολιτικού Μηχανι¬ 
κού καθώς και στις διεπιφάνειες με άλλες επιστημονικές 
περιοχές. Οι ΔΣ οδηγούν στην απόκτηση διδακτορικού 
διπλώματος (ΔΔ) και του τίτλου του Διδάκτορα Μηχανι¬ 
κού, για όσους διδάκτορες είναι Διπλωματούχοι Μηχανι¬ 
κοί, ή διαφορετικά του Διδάκτορα ΕΜΠ.Το Πρόγραμμα 
Διδακτορικών Σπουδών, οργανώνεται στο πλαίσιο της 
Σχολής, ενιαία για όλους τους Τομείς. 

β) Οι ΔΣ συντονίζονται από την Επιτροπή Μεταπτυχιακών 
Σπουδών (ΕΜΣ) της Σχολής που απαρτίζεται από (ί) τον 
Κοσμήτορα και τον Αναπληρωτή του, (ϋ) τους Διευθυντές 
των δύο Διατμηματικών Προγραμμάτων Μεταπτυχιακών 
Σπουδών (ΔΠΜΣ) που συντονίζει η Σχολή, (ίϋ) τέσσερα 
μέλη ΔΕΠ που ορίζονται από τη Γενική Συνέλευση (ΓΣ) 
της Σχολής με ετήσια θητεία, (ίν) τον προϊστάμενο του 
Γραφείου Μεταπτυχιακών Σπουδών της Γραμματείας, 
(ν) έναν εκπρόσωπο των μεταπτυχιακών φοιτητών ενός 
από τα ΔΠΜΣ της Σχολής με ετήσια θητεία, και (νί) έναν 
εκπρόσωπο των Υποψηφίων Διδακτόρων (ΥΔ) της Σχο¬ 
λής με ετήσια θητεία. 

Άρθρο 2 

Διάρθρωση των Διδακτορικών Σπουδών 
α) Οι ΔΣ των ΥΔ συνίστανται στην παρακολούθηση 
Διδακτορικών Μαθημάτων και στην εκπόνηση της Δι¬ 
δακτορικής Διατριβής (ΔΔ) υπό την παρακολούθηση 
τριμελούς Συμβουλευτικής Επιτροπής (ΣΕ), ένα από τα 
μέλη της οποίας είναι ο Επιβλέπων Καθηγητής (ΕΚ), ο 
οποίος είναι μέλος ΔΕΠ της Σχολής της βαθμίδας του Κα¬ 
θηγητή, Αναπληρωτή Καθηγητή ή Επίκουρου Καθηγητή. 

β) Η παρακολούθηση των μαθημάτων έχει ως στόχο 
να προσδώσει στους ΥΔ το απαιτούμενο για την έρευνά 
τους επιστημονικό υπόβαθρο.Το Πρόγραμμα Διδακτο¬ 
ρικών Μαθημάτων της Σχολής περιλαμβάνει αυτομάτως, 
ως μαθήματα επιλογής: 

ί.Τα μεταπτυχιακά μαθήματα που προσφέρονται στα 
ΔΠΜΣ στα οποία συμμετέχει η Σχολή. 

ϋ Τα μαθήματα του 8ου και του 9ου εξαμήνου του 
κανονικού (πενταετούς) Προγράμματος Σπουδών της 
Σχολής. 

ίϋ. Λοιπά μεταπτυχιακά μαθήματα της Σχολής, 
γ) Κάθε ΥΔ υποχρεούται να παρακολουθήσει τουλάχι¬ 
στον πέντε μαθήματα από το Πρόγραμμα Διδακτορικών 












22788 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2120/08.06.2018 


Μαθημάτων, ο καθορισμός των οποίων γίνεται από την 
ΣΕ, σύμφωνα με το άρθρο 4, και εγκρίνεται από τη ΓΣ. 
Με εισήγηση της ΣΕ και έγκριση της ΓΣ είναι δυνατή η 
αντικατάσταση ενός αριθμού μαθημάτων του Προγράμ¬ 
ματος Διδακτορικών Μαθημάτων της Σχολής με αντί¬ 
στοιχου επιπέδου μαθήματα άλλων Σχολών του ΕΜΠ ή 
άλλων ομοταγών ΑΕΙ της ημεδαπής ή της αλλοδαπής. 
Διπλωματούχοι Μηχανικοί ΥΔ που έχουν λάβει δεύτε¬ 
ρο μεταπτυχιακό τίτλο (από ΔΠΜΣ της Σχολής ή άλλο 
αναγνωρισμένο), με εισήγηση της ΣΕ, απαλλάσσονται 
από την υποχρέωση παρακολούθησης διδακτορικών 
μαθημάτων, αλλά είναι δυνατόν να ενθαρρύνονται για 
παρακολούθηση ορισμένων, κατά την κρίση της ΣΕ. Για 
τους ΥΔ που γίνονται δεκτοί κατά την εξαίρεση του άρ¬ 
θρου 6α, χωρίς να είναι κάτοχοι ΔΜΣ ή Μβξϊθγ, η ΓΣ ορίζει 
αριθμό μαθημάτων μεγαλύτερο από τον ελάχιστο. 

δ) Η ΔΔ προϋποθέτει εις βάθος έρευνα του ΥΔ στο 
αντικείμενό της, παρουσίαση ερευνητικών αποτελε¬ 
σμάτων σε επιστημονικά συνέδρια και τουλάχιστον δύο 
δημοσιεύσεις σε έγκυρα επιστημονικά περιοδικά. Η ΔΔ 
συγγράφεται στην ελληνική γλώσσα, αλλά είναι δυνατή 
η συγγραφή της στην αγγλική εφόσον ο ΥΔ το έχει δηλώ¬ 
σει είτε στην αρχική του αίτηση, είτε με νεότερη αίτηση 
και συμφωνία της ΣΕ, η οποία επικυρώνεται από τη ΓΣ. 
Εάν η ΔΔ γράφεται στην αγγλική γλώσσα, θα περιέχει 
εκτεταμένη ελληνική περίληψη ενδεικτικού μεγέθους 
10 σελίδων. Μετάτην ολοκλήρωσή της και την έγγραφη 
θετική εισήγηση της ΣΕ, η ΔΔ υποστηρίζεται δημόσια 
από τον ΥΔ, ενώπιον επταμελούς Εξεταστικής Επιτροπής 
(ΕΕ), η οποία πιστοποιεί ότι η διατριβή αποτελεί συμβολή 
στην επιστήμη και ενέχει πρωτοτυπία, σύμφωνα με όσα 
καθορίζονται στο άρθρο 8. 

Άρθρο 3 

Επιλογή Υποψηφίων Διδακτόρων 

α) Δικαίωμα υποβολής αίτησης για την εκπόνηση ΔΔ 
στη Σχολή Πολιτικών Μηχανικών ΕΜΠ έχουν Έλληνες 
ή αλλοδαποί: (α) Διπλωματούχοι Πολιτικοί Μηχανικοί 
(β) Διπλωματούχοι Μηχανικοί άλλων ειδικοτήτων και (γ) 
πτυχιούχοι άλλων Σχολών που είναι κάτοχοι Διπλώματος 
Μεταπτυχιακών Σπουδών (ΔΜΣ) ή Μβ5ϊθγ. Εφόσον οι 
τίτλοι σπουδών των αιτούντων προέρχονται από πανεπι¬ 
στήμια της αλλοδαπής, θα πρέπει αυτοί να είναι ισότιμοι 
ελληνικών τίτλων. Σε εξαιρετικές περιπτώσεις (όπως, για 
παράδειγμα, αν ο υποψήφιος έχει εξαιρετικής ποιότητας 
δημοσίευση ή ευρεσιτεχνία), μπορεί να γίνει δεκτός ως 
υποψήφιος διδάκτορας και μη κάτοχος ΔΜΣ ή Μ35 ϊθγ. 
Απαραίτητη προϋπόθεση είναι και η τεκμηριωμένη 
επαρκής γνώση μιας ξένης γλώσσας (κατά προτίμηση 
της αγγλικής). 

β) Αιτήσεις για ΔΣ υποβάλλονται στη Γραμματεία της 
Σχολής δύο φορές κατ'έτος και συγκεκριμένα κατά τους 
μήνες Μάρτιο και Σεπτέμβριο, με καταληκτική ημερο¬ 
μηνία την τελευταία εργάσιμη ημέρα του αντίστοιχου 
μήνα. Η σχετική πρόσκληση υποβολής υποψηφιοτήτων, 
η οποία καθορίζει τα ευρύτερα γνωστικά αντικείμενα 
και τον μέγιστο αριθμό θέσεων ΥΔ, όπως αποφασίζο- 
νται από τη ΓΣ της Σχολής, δημοσιοποιείται στην ιστο¬ 
σελίδα της Σχολής. Οι αιτήσεις αφορούν επιστημονικές 


περιοχές που προτείνονται από ενδιαφερομένους για 
ΔΣ και εμπίπτουν στην γνωστική περιοχή της Σχολής 
και ειδικότερα στα ευρύτερα γνωστικά αντικείμενα της 
σχετικής πρόσκλησης. 

γ) Τυχόν εξαιρέσεις της παραγράφου β προϋποθέτουν 
εισήγηση του οικείου Τομέα, απόφαση της Σχολής και 
δημοσιοποίηση δια του ημερήσιου τύπου, πέραν της 
ανάρτησης στην ιστοσελίδα της Σχολής. Οι επιστημονι¬ 
κές περιοχές, ο αριθμός θέσεων ανά περιοχή, οι τυχόν 
ειδικές απαιτήσεις, καθώς και η προθεσμία υποβολής 
καθορίζονται στην προκήρυξη. 

δ) Οι ενδιαφερόμενοι για συμμετοχή στιςΔΣ υποβάλ¬ 
λουν στη Γραμματεία της Σχολής (ί) αίτηση (ϋ) αναλυτικό 
βιογραφικό σημείωμα, (ίίί) δύο συστατικές επιστολές, (ίν) 
αντίγραφα τίτλων σπουδών (μαζί με βεβαιώσεις ισοτιμί¬ 
ας, σε περίπτωση απόκτησης πτυχίου από πανεπιστήμιο 
της αλλοδαπής) και (ν) πιστοποιητικό επαρκούς γνώσης 
ξένης γλώσσας. Στην αίτηση (στοιχείο ί) που υποβάλλε¬ 
ται σε ειδικό έντυπο (αναρτημένο στην ιστοσελίδα της 
Σχολής) θα αναφέρονται (1) ο Τομέας εκπόνησης (2) ο 
προτεινόμενος ως επιβλέπων της ΔΔ, (3) ο προτεινόμε- 
νος τίτλος της ΔΔ (για τη διαμόρφωση του οποίου ο εν¬ 
διαφερόμενος ενθαρρύνεται να συνεργαστεί με τον προ- 
τεινόμενο επιβλέποντα), (4) περιληπτικό προσχέδιο του 
θέματος της ΔΔ, (5) η προτεινόμενη γλώσσα εκπόνησης 
της ΔΔ (ελληνική ή αγγλική) και (6) άλλα στοιχεία κατά 
την κρίση του ενδιαφερομένου ή που τυχόν ζητούνται 
από την πρόσκληση ή προκήρυξη των παράγ. γ και δ. 
Πρόσφατοι απόφοιτοι για τους οποίους δεν έχει εκδοθεί 
δίπλωμα μπορούν αντί του στοιχείου (ίν) να υποβάλουν 
την αναλυτική βαθμολογία και βεβαίωση του επιβλέπο- 
ντος της Διπλωματικής Εργασίας ότι έχουν ολοκληρώσει 
την εκπόνησή της και έχουν εξετασθεί επιτυχώς. Οι εν 
λόγω απόφοιτοι υποχρεούνται να υποβάλουν τους ορι¬ 
στικούς τίτλους σπουδών πριν η ΓΣ προβεί στην αποδο¬ 
χή τους ως ΥΔ και στον ορισμό της ΣΕ. 

ε) Κατά τη διαδικασία επιλογής ενός ενδιαφερομένου 
για συμμετοχή στις ΔΣ αξιολογούνται και συνεκτιμώνται 
τα εξής: 

ί. Ο γενικός βαθμός του πτυχίου, 
ϋ. Η συγγένεια των σπουδών του υποψηφίου με την 
επιστημονική περιοχή της ΔΔ. 

ίίί. Η βαθμολογία στα προπτυχιακά ή μεταπτυχιακά 
μαθήματα που είναι συγγενή με την επιστημονική περι¬ 
οχή εκπόνησης της ΔΔ. 

ίν. Η επίδοση στη διπλωματική ή μεταπτυχιακή ερ¬ 
γασία. 

ν. Η προηγούμενη ερευνητική ή άλλη ακαδημαϊκή ή 
επαγγελματική δραστηριότητα του υποψηφίου, ιδιαιτέ¬ 
ρως σε θέματα συγγενή με τη ΔΔ, και οι τυχόν επιστη¬ 
μονικές δημοσιεύσεις ή ανακοινώσεις του. 

νί. Τυχόν μεταπτυχιακοί τίτλοι σπουδών επιπλέον των 
ελάχιστων απαιτούμενων. 

νϋ. Οι τυχόν διατιθέμενοι πόροι (υποτροφία, συμμετο¬ 
χή σε ερευνητικό πρόγραμμα κτλ). 
νίϋ. Οι συστατικές επιστολές, 
ίχ. Τυχόν γνώσεις πληροφορικής (τεκμηριωμένες), 
χ. Προφορική συνέντευξη με τα μέλη της Επιτροπής 
Επιλογής. 

χι. Οι τυχόν προηγούμενες αποτυχημένες προσπάθειες 
απόκτησης ΔΔ που θα πρέπει να δηλώνονται από τον 
υποψήφιο, με αναφορά στον χρόνο, Σχολή και θέμα. 

στ) Η αξιολόγηση των αιτήσεων γίνεται από την οικεία 
τριμελή Επιτροπή Επιλογής του Τομέα στον οποίον θα 
εκπονηθεί η ΔΔ. Οι Επιτροπές Επιλογής, μία ανά Τομέα 
της Σχολής, ορίζονται κατ' έτος από τη ΓΣ της Σχολής 
και συμμετέχουν κατά προτεραιότητα οι Διευθυντές των 
Τομέων και μέλη της ΕΜΣ. Οι αιτήσεις κοινοποιούνται 
από τη Γραμματεία της Σχολής στις οικείες επιτροπές και 
τους προτεινόμενους επιβλέποντες εντός πενθημέρου 
από τη λήξη της προθεσμίας υποβολής αιτήσεων. 

ζ) Οι προτεινόμενοι ως επιβλέποντες υποβάλλουν 
προς τη Γραμματεία της Σχολής, με κοινοποίηση στους 
οικείους Τομείς και τις οικείες Επιτροπές, εντός μιας 
εβδομάδας από την κοινοποίηση των αιτήσεων, ειση¬ 
γητικό σημείωμα με την γνώμη τους και, σε περίπτωση 
θετικής γνώμης, την προτεινόμενη σύνθεση της ΣΕ, σύμ¬ 
φωνα με τις προβλέψεις της νομοθεσίας. 

η) Οι Επιτροπές Επιλογής υποβάλλουν προς τη Γραμ¬ 
ματεία της Σχολής με κοινοποίηση στον οικείο Τομέα, 
εντός προθεσμίας δύο εβδομάδων από την κοινοποίηση 
των αιτήσεων, αναλυτικό υπόμνημα, στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και η προτεινόμενη 
σύνθεση της ΣΕ από μέλη ΔΕΠ ή ερευνητές που εκ του 
νόμου έχουν δικαίωμα επίβλεψης. Εντός τριών εβδο¬ 
μάδων από την κοινοποίηση των αιτήσεων, η ΓΣ του οι¬ 
κείου Τομέα μπορεί να συζητήσει επί των εισηγητικών 
σημειωμάτων των επιβλεπόντων και των υπομνημάτων 
των επιτροπών, και είναι δυνατόν να εκφράσει τη γνώμη 
της και να προτείνει τροποποιήσεις, τις οποίες κοινοποιεί 
προς τη Γραμματεία της Σχολής. 

θ) Η ΓΣ της Σχολής, στην πρώτη συνεδρίασή της μετά 
τη λήξη της ως άνω προθεσμίας των τριών εβδομάδων 
και με καταληκτική ημερομηνία την τελευταία εργάσιμη 
ημέρα του μήνα Απριλίου και Οκτωβρίου για τις αιτήσεις 
του Μαρτίου και Σεπτεμβρίου, αντιστοίχως, λαμβάνο- 
ντας υπόψη το εισηγητικό σημείωμα με τη γνώμη του 
προτεινόμενου επιβλέποντος,το υπόμνημα της επιτρο¬ 
πής, και την τυχόν σύμφωνη γνώμη ή τις παρατηρήσεις 
του Τομέα, εγκρίνει ή απορρίπτει αιτιολογημένα την 
αίτηση του κάθε υποψηφίου, μαζί με τον τίτλο της ΔΔ 
και τη γλώσσα συγγραφής της. Επίσης, ορίζει την ΣΕ και 
τον ΕΚ, καθώς και την τυχόν διαφοροποίηση ως προς 
την υποχρέωση του ελάχιστου αριθμού διδακτορικών 
μαθημάτων. Σε περίπτωση που για κάποιον από τους 
υποψηφίους δεν έχει υποβληθεί υπόμνημα από την επι¬ 
τροπή επιλογής εντός της τακτής προθεσμίας, η σχετική 
συζήτηση στη ΓΣ της Σχολής γι' αυτόν αναβάλλεται για 
την επόμενη περίοδο. Η ημερομηνία ορισμού της ΣΕ 
θεωρείται ως ημερομηνία έναρξης της εκπόνησης της 
ΔΔ και εγγραφής του υποψηφίου διδάκτορα στα μητρώα 
της Σχολής. 

ι) Μέσα σε ένα μήνα από τον ορισμό της, η ΣΕ σε συνερ¬ 
γασία με τον ΥΔ εισηγείται στη ΓΣ της Σχολής για έγκριση 
το πρόγραμμα μαθημάτων τα οποία ο υποψήφιος οφεί¬ 
λει να παρακολουθήσει και να εξετασθεί, με γνώμονα τη 
συνάφειά τους με το αντικείμενο της έρευνας του ΥΔ. 


Εξυπακούεται ότι στα μαθήματα προς παρακολούθηση 
δεν μπορεί να περιλαμβάνονται αυτά που είχε ήδη πα¬ 
ρακολουθήσει στις προηγούμενες σπουδές του. 

ια) Το πρόγραμμα των μαθημάτων καθώς και το θέμα 
ή ο τίτλος της ΔΔ και η γλώσσα συγγραφής της μπορούν 
να τροποποιηθούν μετά από αιτιολογημένη πρόταση της 
ΣΕ και έγκριση από τη ΓΣ. 

Άρθρο 4 

Εκθέσεις Προόδου 

α) Μία τουλάχιστον φορά κάθε ακαδημαϊκό έτος, κάθε 
ΥΔ, παρουσιάζει προφορικά και υποβάλλει και εγγρά- 
φως αναλυτικό υπόμνημα ενώπιον της ΣΕ σχετικά με 
την πρόοδο της ΔΔ. Στο υπόμνημα μπορεί να γίνουν οι 
απαραίτητες τροποποιήσεις μετά από σχόλια από τον ΕΚ 
ή την ΣΕ. Το υπόμνημα μαζί με τυχόν επιπρόσθετα σχόλια 
του ΕΚ ή της ΣΕ επέχει θέση έκθεσης προόδου (ΕΠ). Οι 
ΕΠ υποβάλλονται από τον ΕΚ στη Γραμματεία της Σχολής 
τον Οκτώβριο ή τον Μάρτιο κάθε έτους, καταχωρούνται 
στον ατομικό φάκελο του ΥΔ, επισημαίνονται στον πίνα¬ 
κα των ενεργών υποψηφίων διδακτόρων του άρθρου 11 
του παρόντος Κανονισμού, και υπόκεινται σε έγκριση 
από την Κοσμητεία. Η υποβολή ΕΠ θεωρείται αυτόματα 
ετήσια ανανέωση της εγγραφής του ΥΔ. 

β) Στο πρώτο (χρονολογικά) αναλυτικό υπόμνημα, ο 
ΥΔ υποβάλλει, εκτός του απολογισμού σχετικά με την 
παρακολούθηση και τις επιδόσεις του στα μέχρι τότε μα¬ 
θήματα και τις τυχόν παράλληλες επιστημονικές δραστη- 
ριότητές του, αναλυτικό σχέδιο εκπόνησης της ΔΔ. Το 
σχέδιο περιλαμβάνει σύντομη αλλά πλήρη ανασκόπηση 
της πρόσφατης βιβλιογραφίας, από την οποία αναδει- 
κνύεται η ανάγκη πρόσθετης έρευνας στο θέμα που έχει 
αναλάβει, περιγραφή της ειδικότερης επιστημονικής πε¬ 
ριοχής της ΔΔ και των στόχων της, μεθόδους ανάλυσης 
και έρευνας που κρίνονται δόκιμες και επαρκείς, καθώς 
και αδρομερές χρονοδιάγραμμα εργασίας, 
γ) Τα επόμενα υπομνήματα περιλαμβάνουν: 
ί. Καταγραφή των δραστηριοτήτων του ΥΔ που ανα- 
φέρονται στις ΔΣ κατά το διάστημα που μεσολάβησε 
από την προηγούμενη (παρακολούθηση και εξέταση 
μαθημάτων, πειράματα ή εργασίες πεδίου, συμμετοχή 
σε συνέδρια και άλλες επιστημονικές εκδηλώσεις, επι¬ 
στημονικές δημοσιεύσεις κτλ). 

ϋ. Περίληψη της προόδου στην έρευνα του ΥΔ στο 
διάστημα που μεσολάβησε από την προηγούμενη ΕΠ, 
με ιδιαίτερη αναφορά στη μεθοδολογία που ακολουθή¬ 
θηκε, στις δυσκολίες που εμφανίστηκαν και στον τρόπο 
με τον οποίο αυτές αντιμετωπίστηκαν. 

μι. Περιγραφή των στόχων στην έρευνα του ΥΔ για το 
διάστημα μέχρι την επόμενη ΕΠ, με ιδιαίτερη αναφορά 
στη μεθοδολογία που προτείνεται για να επιτευχθούν 
οι στόχοι. 

δ) Η υποβολή ΕΠ είναι υποχρεωτική. Η ΣΕ οφείλει να 
αναφέρει στα σχόλιά της που συνοδεύουν την ΕΠ τυ¬ 
χόν προβλήματα σχετικά με την πρόοδο της ΔΔ, αλλά 
και την εκπλήρωση των λοιπών υποχρεώσεων του ΥΔ, 
προτείνοντας τα κατάλληλα μέτρα και προθεσμίες για 
την διευθέτηση των προβλημάτων αυτών. 

Άρθρο 5 

Χρονική διάρκεια σπουδών 
α) Η ελάχιστη διάρκεια εκπόνησης της ΔΔ είναι τρία 
έτη από την ημερομηνία ορισμού της ΣΕ. Για τους ΥΔ 
που γίνονται δεκτοί κατ' εξαίρεση, χωρίς να είναι κάτο¬ 
χοι ΔΜΣ ή Μ35ΐθΐ", η ελάχιστη διάρκεια είναι τέσσερα 
έτη. Η μέγιστη διάρκεια είναι ίση 10 έτη και υπέρβασή 
της είναι δυνατή υπό τους όρους που αναφέρονται στην 
παράγραφο ε. 

β) Οι ΥΔ έχουν τη δυνατότητα να διακόψουν προσωρι¬ 
νά τις σπουδές τους, με έγγραφη αίτησή τους και έγκριση 
της Κοσμητείας, για συνεχόμενες ή μη εκπαιδευτικές πε¬ 
ριόδους, που αθροιζόμενες δεν μπορούν να υπερβούν 
το διάστημα της ελάχιστης διάρκειας τηςπαραγρ. α.Το 
διάστημα αυτό δεν προσμετρείται στη διάρκεια φοίτη¬ 
σης. 

γ) Οι ΥΔ οι οποίοι επί διετία δεν έχουν υποβάλει ούτε 
αίτηση διακοπής ούτε υπομνήματα προόδου, ή των 
οποίων οι ΕΠ είναι αρνητικές, αφαιρούνται αυτόματα 
από τον πίνακα ενεργών ΥΔ, ο οποίος δημοσιεύεται στην 
ιστοσελίδα της Σχολής, σύμφωνα με το άρθρο 11, με 
μέριμνα της Γραμματείας. Ομοίως, αφαιρούνται από τον 
πίνακα ενεργών ΥΔ όσοι έχουν υπερβεί το μέγιστο όριο 
των δέκα ετών από την έναρξη των ΔΣ. 

δ) Οι περιπτώσεις ΥΔ που έχουν αφαιρεθεί από τον 
πίνακα των ενεργών ΥΔ, σύμφωνα με την παράγρ. γ, φέ¬ 
ρονται προς συζήτηση στη ΓΣ, με μέριμνα της ΕΜΣ, σε 
μία συνεδρίαση ανά έτος. Η σχετική πρόσκληση αναρ- 
τάται στην ιστοσελίδα της Σχολής και κοινοποιείται με 
ηλεκτρονικό ταχυδρομείο προς ενημέρωση των ενδια¬ 
φερομένων ΥΔ καθώς και των τυχόν εξωτερικών μελών 
ΣΕ, οι οποίοι μπορούν να παραστούν και να λάβουν τον 
λόγο στην εν λόγω συνεδρίαση. Για κάθε περίπτωση 
που συζητείται, η ΓΣ αποφασίζει αιτιολογημένα την υπό 
όρους συνέχιση ή μη της διατριβής. Σε περίπτωση που 
αποφασιστεί συνέχιση εκπόνησης ΔΔ καθ' υπέρβαση 
της μέγιστης διάρκειας των δέκα ετών, η υπέρβαση έχει 
χρονικό όριο δύο ακόμα ετών κατά μέγιστο. Εφόσον η ΓΣ 
λάβει απόφαση οριστικής διακοπής, οι ΥΔ τους οποίους 
αφορά η απόφαση διαγράφονται από τον πίνακα των ΥΔ. 

Άρθρο 6 

Παροχές - Δικαιώματα και υποχρεώσεις 

Υποψηφίων Διδακτόρων 
α) Οι διδακτορικές σπουδές παρέχονται δωρεάν, 
β) Οι ΥΔ έχουν, μέχρι πέντε πλήρη ακαδημαϊκά έτη 
από την αποδοχή τους, όλα τα δικαιώματα και τις παρο¬ 
χές που προβλέπει η νομοθεσία για φοιτητές δεύτερου 
κύκλου σπουδών. Επίσης, στους ΥΔ μπορεί να χορηγού¬ 
νται υποτροφίες και δάνεια, σύμφωνα με τις εκάστοτε 
ισχύουσες διατάξεις, χωρίς όμως αυτά να αποτελούν 
προϋποθέσεις για την συνέχιση των ΔΣ τους. 

γ) Οι ΥΔ συμμετέχουν, σύμφωνα με τις εκάστοτε ισχύ- 
ουσες διατάξεις, στα συλλογικά όργανα διοίκησης. 

δ) Οι ΥΔ υποχρεούνται να επικουρούν στην επιτήρηση 
στις εξετάσεις των μαθημάτων του πενταετούς προγράμ¬ 
ματος σπουδών, σύμφωνα με τον Κανονισμό Εξετάσεων 
της Σχολής και το πρόγραμμα που καταρτίζει ο οικείος 
Τομέας. 


ε) Για την ικανοποιητική πρόοδο της ΔΔ, κάθε ΥΔ πρέ¬ 
πει να έχει επαρκή φυσική παρουσία στη Σχολή, κατά τη 
διάρκεια της οποίας θα ασχολείται αποκλειστικά με το 
ερευνητικό του αντικείμενο. Επίσης, οφείλει να επιδιώ¬ 
κει την ενεργή παρουσία του στη διεθνή ακαδημαϊκή 
κοινότητα και τη δημοσίευση των αποτελεσμάτων της 
έρευνάς του. 

στ) Κάθε ΥΔ έχει το δικαίωμα να χρησιμοποιεί την υλι- 
κοτεχνική υποδομή της μονάδας της Σχολής (Τομέα, Ερ¬ 
γαστηρίου) στην οποία εντάσσεται η εκπόνηση τηςΔΔ, 
σε συνεννόηση με τον ΕΚ και με σύμφωνη γνώμη του 
Διευθυντή της αντίστοιχης μονάδας. Για την εξασφάλιση 
της αναγκαίας υλικοτεχνικής υποδομής μεριμνούν ο ΥΔ, 
ο ΕΚ και ο οικείος Διευθυντής. 

ζ) Οι ΥΔ μπορούν να συμμετέχουν στην εκπαιδευτική 
διαδικασία ως επικουρικό διδακτικό προσωπικό, υπο¬ 
στηρίζοντας φοιτητές του πενταετούς προγράμματος 
σπουδών και των ΔΠΜΣ σε μαθήματα ή και στην εκ¬ 
πόνηση της διπλωματικής εργασίας τους, εφόσον αυτή 
σχετίζεται με το θέμα της ΔΔ. Το επικουρικό διδακτικό 
έργο με αποζημίωση, προκηρύσσεται ανάΤομέα από τη 
Σχολή και η επιλογή των υποψηφίων διδακτόρων που το 
παρέχουν γίνεται με απόφαση της ΓΣ της Σχολής μετά 
από πρόταση των ΓΣ τωνΤομέων. Οι υποψήφιοι διδάκτο¬ 
ρες δεν υποχρεούνται να κάνουν επικουρικό διδακτικό 
έργο αν δεν αποζημιώνονται. Σε κάθε περίπτωση το όνο¬ 
μα του υποψηφίου διδάκτορα που παρέχει επικουρικό 
διδακτικό έργο αναγράφεται στο Πρόγραμμα Σπουδών. 
Το επικουρικό διδακτικό έργο αυτό δεν πρέπει, με ευ¬ 
θύνη του ΕΚ, να αποσπά τους ΥΔ από τις βασικές τους 
υποχρεώσεις. 

η) Οι διδάκτορες της Σχολής μέχρι και πέντε έτη μετά 
την ολοκλήρωση της ΔΔ τους, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. Για το 
ίδιο διάστημα μπορούν, ως μεταδιδάκτορες, να εξακο¬ 
λουθούν να συμμετέχουν στην εκπαιδευτική διαδικασία 
ως επικουρικό διδακτικό προσωπικό, υπό την προϋπό¬ 
θεση ότι θα υποβάλουν αίτηση σε σχετικές προκηρύξεις, 
χωρίς να επιβαρύνουν τον προϋπολογισμό της Σχολής 
και του Ιδρύματος, εκτός αν αναφέρεται διαφορετικά 
στην προκήρυξη. 

Άρθρο 7 

Υποχρεώσεις επιβλεπόντων και Σχολής 
α) Ο αριθμός των ΥΔ που επιβλέπει ένα μέλος ΔΕΠ 
θα πρέπει να εξασφαλίζει (ί) την πλήρη και ουσιαστική 
επίβλεψη των ΥΔ και (Μ) τη δυνατότητα απρόσκοπτης 
χρήσης της απαιτούμενης υλικοτεχνικής υποδομής από 
τους ΥΔ. Ειδικότερα, ο αριθμός των ΥΔ για τους οποίους 
δεν έχει παρέλθει τετραετία από την έναρξη της διατρι¬ 
βής δεν επιτρέπεται να υπερβαίνει τους δέκα ανά ΕΚ. 

β) Τυχόν προβλήματα ή διχογνωμίες μεταξύ ΥΔ και ΕΚ 
ή μελών της ΣΕ παραπέμπονται προς επίλυση στην ΕΜΣ 
η οποία εισηγείται σχετικά στη ΓΣ της Σχολής. 

γ) Αν για οποιονδήποτε λόγο ο ΕΚ εκλείψει ή διαπι¬ 
στωμένα αδυνατεί να τελέσει χρέη επιβλέποντος για 
χρονικό διάστημα μεγαλύτερο του ενός ακαδημαϊκού 
εξαμήνου, η ΓΣ, εκτιμώντας τις περιστάσεις, αναθέτει σε 

άλλον την επίβλεψη, ύστερα από αίτηση του υποψήφιου 
διδάκτορα και γνώμη του νέου προτεινόμενου επιβλέπο- 
ντος. Ο νέος ΕΚ μπορεί να είναι είτε ένα από τα άλλα δύο 
μέλη της τριμελούς ΣΕ είτε τρίτο μέλος ΔΕΠ. Αναλογικά η 
διάταξη αυτή εφαρμόζεται και για τα άλλα μέλη της ΣΕ. 

δ) Αν ο ΕΚ μετακινηθεί σε άλλο ΑΕΙ ή άλλη Σχολή ή 
συνταξιοδοτηθεί, συνεχίζει να τελεί χρέη επιβλέποντος 
των ΔΔ που έχει αναλάβει, και ο τίτλος απονέμεται από 
τη Σχολή. Αναλογικά η διάταξη αυτή εφαρμόζεται και 
για τα άλλα μέλη της ΣΕ. 

Άρθρο 8 

Συγγραφή, υποστήριξη και αξιολόγηση 
της διδακτορικής διατριβής 
α) Για τη συγγραφή του κειμένου της ΔΔ ακολουθείται 
το σχετικό πρότυπο γενικών οδηγιών της Σχολής. Ειδικό¬ 
τερα στο εξώφυλλο αναγράφεται ο τίτλος της διατριβής, 
η Σχολή και ο Τομέας εκπόνησης και το όνομα του ΥΔ, 
και στο εσώφυλλο τα ονόματα του ΕΚ και των μελών της 
ΣΕ και της ΕΕ. 

β) Μετά την ολοκλήρωση της συγγραφής της ΔΔ, η ΣΕ 
δέχεται ή απορρίπτει αίτηση του ΥΔ, αντίγραφο της οποί¬ 
ας κατατίθεται στη Γραμματεία της Σχολής, για τη δημό¬ 
σια υποστήριξη και την αξιολόγησή της. Προϋπόθεση 
για την υποβολή της αίτησης του ΥΔ αποτελεί η επιτυχής 
παρακολούθηση των μαθημάτων που του έχουν χρεωθεί 
και η αποδοχή δύο τουλάχιστον δημοσιεύσεων από τη 
ΔΔ, σε έγκυρα διεθνή επιστημονικά περιοδικά με κριτές. 

γ) Αν η ΣΕ αποδεχθεί την αίτηση του ΥΔ, συντάσσει 
εισηγητική έκθεση και την υποβάλλει στη ΓΣ ζητώντας 
τον ορισμό της ΕΕ για την κρίση της ΔΔ. Στην εισηγητι¬ 
κή έκθεση τεκμηριώνονται τα πρωτότυπα σημεία της 
ΔΔ τα οποία προάγουν την επιστήμη, πιστοποιούνται 
οι προαπαιτούμενες δημοσιεύσεις και επισυνάπτονται 
βιογραφικό σημείωμα του ΥΔ, κατάλογος δημοσιεύσεων 
και το κείμενο της ΔΔ σε ηλεκτρονική μορφή. Αν δεν 
κατατεθεί εισηγητική έκθεση ή αν αυτή είναι αρνητική, 
η διαδικασία μπορεί να συνεχιστεί με αίτηση του ΥΔ. 

δ) Η ΕΕ ορίζεται από τη ΓΣ και απαρτίζεται από τα μέλη 
της ΣΕ και τέσσερα επιπλέον μέλη που έχουν επιστη¬ 
μονική ειδικότητα συγγενή προς το αντικείμενο της ΔΔ 
και μπορούν να ανήκουν στη ΣΠΜ του ΕΜΠ, σε άλλη 
Σχολή του ΕΜΠ ή σε άλλο ΑΕΙ ή ερευνητικό κέντρο της 
ημεδαπής ή της αλλοδαπής, σύμφωνα με την ισχύουσα 
νομοθεσία. Τυχόν αφυπηρετήσαντα μέλη της ΣΕ, αντι¬ 
καθίστανται, με απόφαση της ΓΣ, από ισάριθμα ενεργά 
μέλη σύμφωνα με την ισχύουσα νομοθεσία. 

ε) Πριν από την υποστήριξη της διατριβής, ο ΥΔ υπο¬ 
βάλλει στη Γραμματεία της Σχολής υπεύθυνη δήλωση 
του ν. 1599/1986 ότι ολόκληρη η διδακτορική διατριβή 
ή ουσιώδη μέρη της δεν έχουν υποβληθεί προς κρίση σε 
άλλες εξεταστικές επιτροπές και ότι ο ΥΔ δεν έχει υπο¬ 
βληθεί ήδη προηγουμένως σε δοκιμασία επί διδακτορία 
με το ίδιο θέμα. 

στ) Ο ΥΔ παραδίδει στα μέλη της ΕΕ τη ΔΔ σε έντυπη ή 
ηλεκτρονική μορφή, κατά την προτίμησή τους. Τα μέλη 
της ΕΕ που δεν συμμετείχαν στη ΣΕ μπορούν να κάνουν 
σχόλια και παρατηρήσεις επί της ΔΔ, τα οποία γνωστο¬ 
ποιούν στον ΥΔ προκειμένου να τα λάβει υπόψη. 


ζ) Η ΔΔ υποστηρίζεται δημόσια από τον ΥΔ. Η πρό¬ 
σκληση για τη δημόσια υποστήριξη εκδίδεται, εντός 
προθεσμίας το πολύ τεσσάρων μηνών από τον ορισμό 
της ΕΕ, από τον Κοσμήτορα, μετά από συνεννόηση με 
τον ΕΚ, κοινοποιείται σε όλα τα μέλη ΔΕΠ της Σχολής και 
αναρτάται στην ιστοσελίδα. Η δημόσια συνεδρίαση υπο¬ 
στήριξης προεδρεύεται από τον Κοσμήτορα ή από μέλος 
ΔΕΠ της Κοσμητείας που ορίζεται από τον Κοσμήτορα. Η 
διαδικασία της δημόσιας υποστήριξης προϋποθέτει τη 
φυσική παρουσία των τεσσάρων (4) τουλάχιστον μελών 
της ΕΕ, ενώ τα λοιπά μέλη μπορούν να συμμετέχουν και 
μέσω τηλεδιάσκεψης. Μετά την παρουσίαση της ΔΔ, ο 
ΥΔ απαντά σε ερωτήσεις των μελών της ΕΕ. Ερωτήσεις 
μπορούν να υποβάλουν στη συνέχεια και άλλα μέλη της 
Σχολής που παρευρίσκονται, χωρίς ο συνολικός χρόνος 
για αυτές να υπερβεί τα 10 λεπτά, με ευθύνη του προ- 
εδρεύοντα. 

η) Μετά την υποστήριξη, η ΕΕ συνεδριάζει χωρίς την 
παρουσία τρίτων προκειμένου να κρίνει την εργασία ως 
προς την ποιότητα, την πληρότητα, την πρωτότυπη σκέ¬ 
ψη καιτη συμβολή της στην επιστήμη. Με βάση αυτάτα 
κριτήρια την εγκρίνει, με την αιτιολογημένη ψήφο πέντε 
τουλάχιστον μελών της.Τα τυχόν αφυπηρετήσαντα μέλη 
της ΣΕ που έχουν αντικατασταθεί μπορεί να παρίστανται 
κατά τη συνεδρίαση χωρίς δικαίωμα ψήφου.Τα μέλη της 
ΕΕ ανακοινώνουν το αποτέλεσμα της κρίσης τους στον 
προεδρεύοντα της δημόσιας συζήτησης, ο οποίος το 
εκφωνεί δημόσια. Η έγκριση της διδακτορικής βεβαι¬ 
ώνεται με σχετικό πρακτικό το οποίο υπογράφεται από 
όλα τα συμμετέχοντα μέλη της ΕΕ και διαβιβάζεται δια 
της Γραμματείας στη ΓΣ της Σχολής. 

θ) Εφόσον μέλη της ΕΕ έχουν προτείνει συμπληρώσεις 
ή τροποποιήσεις της ΔΔ πριν ή κατά την υποστήριξη, ο 
ΥΔ καλείται να προβεί στην προσαρμογή του κειμένου 
της ΔΔ. Το τελικό κείμενο κατατίθεται σε ηλεκτρονική 
μορφή και σε τρία έντυπα αντίγραφα μαζί με συμπλη¬ 
ρωμένο Απογραφικό Δελτίο του Εθνικού Κέντρου Τεκ¬ 
μηρίωσης στη Γραμματεία της Σχολής, και στην Κεντρική 
Βιβλιοθήκη του Ιδρύματος. Η Γραμματεία μεριμνά για την 
προώθηση των αντιγράφων στο Εθνικό ΚέντροΤεκμηρί- 
ωσης και ελέγχει ότι έχει πραγματοποιηθεί η ανάρτηση 
της διατριβής στο αποθετήριο του ΕΜΠ, η οποία είναι 
υποχρεωτική. 

ι) Ο Κοσμήτορας της Σχολής υποχρεούται εντός μη¬ 
νάς από την έγκριση της ΔΔ να συγκαλέσει σε ειδική 
συνεδρίαση τη ΓΣ, παρουσία μέλους των Πρυτανικών 
Αρχών και άλλων προσκεκλημένων, για την αναγόρευ¬ 
ση και ορκωμοσία του νέου Διδάκτορα του Ιδρύματος. 
Κατά την τελετή της αναγόρευσης ο νέος Διδάκτορας 
ορκίζεται ως εξής: 

«Επειδήπερ η περίσεμνοςτων Πολιτικών Μηχανικών 
Σχολή, [του | της] μεν Κοσμήτορος [εισηγουμένου | ει- 
σηγουμένης], [του | της] δε [Αντήπρυτάνεως [συνεπι- 
νεύοντος | συνεπινευούσης], εις τους διδάκτορας αυτής 
ηξίωσε καταλέξαι με, πίστιν δίδωμι τήνδε: Την επιστή¬ 
μην μετά χρηστότητος και ήθους συνεζευγμένην καθ' 
άπαντα τον βίον ασκήσω και ου δοκείν μόνον αλλά και 
[άριστος | αρίστη] είναι εν τω βίω επιτηδεύσω, πνεύμα 
δε, όση μοι δύναμις, κατ'επιστήμην εμπεδώσω, περί παν 

δε το καλόν [διαγωνιζόμενος | διαγωνιζομένη] και [αμιλ- 
λώμενος | αμιλλωμένη] εν τω βίω τούτω φρονήσει και 
δικαιοσύνη τούτο διαπράξω, ου βία και απάτη. Ευόρκως 
ουντας επαγγελίας ταύτας και απαρεγκλίτως [τηρούντι | 
τηρούση], γένοιτό μοι ο Θεός βοηθός εν τω βίω.» 

Εναλλακτικά ο νέος Διδάκτορας μπορεί να επιλέξει το 
ακόλουθο κείμενο που αποτελεί απόδοση του όρκου 
στην νεοελληνική: 

«Επειδή η αξιοσέβαστη Σχολή των Πολιτικών Μηχανι¬ 
κών, με εισήγηση [του Κοσμήτορα | της Κοσμήτορος] και 
με συμφωνία [του | της] [Αντήπρυτάνεως, με θεώρησε 
[άξιο | άξια] να συγκαταλεχθώ στους διδάκτορές της, 
την διαβεβαιώνω και ορκίζομαι για τα παρακάτω: Σε όλη 
μου τη ζωή θα υπηρετήσω την επιστήμη με ήθος και 
τιμιότητα και θα φροντίσω όχι μόνο να φαίνομαι αλλά 
και να είμαι [άριστος | άριστη] στη ζωή. Με όση δύναμη 
έχω, θα αναπτύξω το πνεύμα μου σύμφωνα με την επι¬ 
στήμη· καθώς δε θα διαγωνίζομαι και θα αμιλλώμαι στη 
ζωή μου για κάθε τι ωραίο, αυτό θα το κατορθώνω με 
σύνεση και δικαιοσύνη, όχι με εκβιασμούς και απάτες. 
Με σεβασμό στον όρκο που δίνω, [εύχομαι ο Θεός να 
με βοηθήσει στη ζωή μου να | θα] τηρώ αυστηρά αυτές 
τις υποσχέσεις μου.» 

ια) Μετά την αναγόρευση, η Σχολή υποχρεούται να 
ενημερώσει το μητρώο Διδακτόρων του ΕΜΠ, που 
φυλάσσεται στο Τμήμα Μεταπτυχιακών Σπουδών και 
Έρευνας, βάσει του οποίου εκτυπώνονται τα Διδακτο¬ 
ρικά Διπλώματα. 

ιβ. Αν η ΔΔ απορριφθεί, νέα διορθωμένη υποβολή 
επιτρέπεται μία φορά ακόμη εντός ενός έτους από την 
απόρριψή της. Οριστικά μη εγκριθείσα ΔΔ δεν επιτρέπε¬ 
ται να υποβληθεί ξανά στη Σχολή Πολιτικών Μηχανικών 
του ΕΜΠ ούτε σε άλλη Σχολή ή ΑΕΙ. 

Άρθρο 9 

Πνευματική Ιδιοκτησία 

Η Πνευματική Ιδιοκτησία της εργασίας του ΥΔ στο 
πλαίσιο της ΔΔ, καθώς και των παραγόμενων επιστη¬ 
μονικών δημοσιεύσεων και ανακοινώσεων, ανήκει στον 
ΥΔ και τον ΕΚ. Κατά περίπτωση, αν υπάρχει συμβολή και 
άλλου μέλους της ΣΕ ή τρίτου, η Πνευματική Ιδιοκτησία 
ανήκει και στο μέλος αυτό. 

Άρθρο 10 

Τύπος Διδακτορικού Διπλώματος 

α) Ο τύπος του Διδακτορικού Διπλώματος φαίνεται στο 
Παράρτημα του Κανονισμού. Δεν απονέμεται βαθμός 
Διδακτορικού Διπλώματος, ούτε αριθμητικώς ούτε με 
χαρακτηρισμό. 

β) Με ευθύνη του Τμήματος Μεταπτυχιακών Σπουδών 
και Έρευνας εκδίδονται κατ'έτος τα Διδακτορικά Διπλώ¬ 
ματα με την ηλεκτρονική υποστήριξη της Διεύθυνσης 
Πληροφορικής του ΕΜΠ. Αφού υπογραφούν από τους 
αρμόδιους, ενημερώνονται οι αρμόδιες υπηρεσίες του 
Ιδρύματος που μεριμνούν ώστε τα Διπλώματα να παρα- 
ληφθούν από τους δικαιούχους. 

γ) Κατά την αναγόρευση ο νέος Διδάκτορας λαμβάνει 
πιστοποιητικό που εκδίδει η Σχολή, στο οποίο αναγρά¬ 
φεται και το θέμα της ΔΔ. 


δ) Το Διδακτορικό Δίπλωμα και το πιστοποιητικό χο¬ 
ρηγούνται στην ελληνική και την αγγλική γλώσσα. 

Άρθρο 11 

Τήρηση και δημοσιοποίηση στοιχείων 

Με μέριμνα της ΕΜΣ και με επιμέλεια της Γραμματείας 
και των ίδιων των ΥΔ, τα ονόματα των ενεργών ΥΔ, των 
επιβλεπόντων μελών ΔΕΠ ή ερευνητών, οι τίτλοι των 
εκπονούμενων ΔΔ και σύντομη περίληψη αυτών, καθώς 
και τα μέλη των ΣΕ αναρτώνται στον διαδικτυακό τόπο 
της Σχολής στην ελληνική και στην αγγλική γλώσσα. 

Άρθρο 12 

Εκπόνηση Διδακτορικής Διατριβής με συνεπίβλεψη 
α) Η Σχολή είναι δυνατό να συνεργάζεται με Τμήματα 
ΑΕΙ, ερευνητικά κέντρα και ινστιτούτα του άρθρου 13Α 
του Ν.4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών, για 
την εκπόνηση διατριβών με συνεπίβλεψη. Προϋπόθεση 
είναι ένα τουλάχιστον από τα συνεργαζόμενα Τμήματα 
να είναι αυτοδύναμο. Τα σχετικά με τη διαδικασία εκ¬ 
πόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνερ¬ 
γασίας που καταρτίζεται και εγκρίνεται από τις οικείες 
Συγκλήτους και τα συλλογικά όργανα διοίκησης των 
ερευνητικών κέντρων. 

β) Η Σχολή είναι δυνατό επίσης να συνεργάζεται με 
αναγνωρισμένα ως ομοταγή Ιδρύματα ή ερευνητικά κέ¬ 
ντρα και ινστιτούτα της αλλοδαπής για την εκπόνηση 
διατριβών με συνεπίβλεψη. Τα σχετικά με τη διαδικα¬ 
σία εκπόνησης, χορήγησης ενιαίου ή χωριστού τίτλου 
κ.α., προβλέπονται στο οικείο Ειδικό Πρωτόκολλο Συ¬ 
νεργασίας που καταρτίζεται σύμφωνα με όσα ορίζει η 
σχετική απόφαση του Υπουργού Παιδείας, Έρευνας και 
Θρησκευμάτων που δημοσιεύεται στην Εφημερίδα της 
Κυβερνήσεως. 

Άρθρο 13 

Πόροι των ΔΣ 

α). Η κάλυψη λειτουργικών δαπανών των ΔΣ γίνεται 
και από τον Τακτικό Προϋπολογισμό του Ιδρύματος ή 
και άλλους πόρους σύμφωνα με τις αποφάσεις της ΓΣ. 

β). Είναι δυνατή η απευθείας χρηματοδότηση των ΔΣ 
από άλλους φορείς του ευρύτερου δημόσιου ή και του 
ιδιωτικού τομέα ή άλλη νόμιμη πηγή, ύστερα από σχε¬ 
τική απόφαση της Συγκλήτου του Ιδρύματος μετά από 
εισήγηση της ΕΜΣ προς την ΓΣ και απόφαση - πρόταση 
της ΓΣ προς την Σύγκλητο. Η χρηματοδότηση των ΔΣ 
μπορεί να γίνεται και μέσω του ΕΛΚΕ του Ιδρύματος. 

γ). Ο αριθμός των υποτροφιών από το ΕΜΠ μέσω του 
ΕΛΚΕ και η διαδικασία χορήγησης σε ΥΔ καθορίζονται 
από τον Κανονισμό Υποτροφιών του ΕΛΚΕ σύμφωνα με 
απόφαση της Συγκλήτου. Υποτροφίες από άλλους φο¬ 
ρείς ενθαρρύνονται και οι ΥΔ διευκολύνονται σχετικά 
από τη Σχολή. 

δ) Η ΕΜΣ μπορεί να αναλαμβάνει πρωτοβουλίες για 
την προσέλκυση χορηγιών και γενικότερα εισροών σε 
χρήμα ή εξοπλισμό για τις ανάγκες των ΔΣ. 

Άρθρο 14 

Μεταβατικές διατάξεις 

α) Ο παρών Κανονισμός τίθεται σε εφαρμογή άμεσα. 
Οι ΥΔ, οι ΕΚ, οι ΣΕ και οι ΕΕ που έχουν ήδη οριστεί συ¬ 
νεχίζουν τις εργασίες τους σύμφωνα με τον παρόντα 
Κανονισμό. Ειδικότερα, εφόσον έχει οριστεί ΕΕ πριν την 
έναρξη ισχύος του ν. 4485/2017, εφαρμόζεται η προϊ- 
σχύουσα νομοθεσία. 

β) Τα μαθήματα που παρακολουθούν οι ήδη φοιτού- 
ντες ΥΔ κατά την έναρξη ισχύος του Κανονισμού (καθώς 
και οι απαλλαγές από αυτά) ισχύουν όπως έχουν ήδη 

ΠΑΡΑΡΤΗΜΑ: ΤΥΠΟΣ ΔΙΔΑΚΤΟΡΙΚΟΥ ΔΙΠΛΩΜΑΤΟΣ 


εγκριθεί από τη ΓΣ. Εφόσον ολοκληρώσουν τη ΔΔ τους 
εντός τριετίας από την έναρξη ισχύος του Κανονισμού 
για την υποβολή της ισχύει η προϋπόθεση μιας δημο¬ 
σίευσης αντί των δύο δημοσιεύσεων του άρθρου 7β. 

γ) Για ΥΔ που δεν έχει οριστεί θέμα (τίτλο) ΔΔ, αυτό θα 
πρέπει να γίνει εντός τριμήνου από την ισχύ του Κανονι¬ 
σμού, διαφορετικά οι ΥΔ χωρίς θέμα αφαιρούνται από 
τον κατάλογο των ενεργών ΥΔ. 

δ) Προβλέπεται μεταβατική περίοδος δύο ετών σε 
όσες ρυθμίσεις σχετίζονται με θέματα μέγιστης διάρ¬ 
κειας ΔΣ. 


ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ 
ΜΕΤΑ ΑΠΟ ΠΡΟΤΑΣΗ ΤΗΣ ΣΧΟΛΗΣ 
ΠΟΛΙΤΙΚΩΝ ΜΗΧΑΝΙΚΩΝ 
ΑΠΟΝΕΜΕΙ ΤΟ ΠΑΡΟΝ ΔΙΠΛΩΜΑΤΟΥ 
ΔΙΔΑΚΤΟΡΟΣ ΜΗΧΑΝΙΚΟΥ ΤΟΥ ΕΜΠ 
Στον/Στην 


Ο/Η ΟΠΟΙΟΣ/Α ΕΚΠΟΝΗΣΕ ΔΙΑΤΡΙΒΗ ΣΤΟΝ ΤΟΜΕΑ 
(π.χ.) Δομοστατικής 

Η ΑΝΑΓΟΡΕΥΣΗ ΕΓΙΝΕ ΣΤΙΣ. 

ΑΘΗΝΑ,. 

Ο ΠΡΥΤΑΝΗΣ Η ΠΡΟΪΣΤΑΜΕΝΗ ΓΕΝ. Δ/ΣΗΣ Ο ΚΟΣΜΗΤΟΡΑΣ ΤΗΣ ΣΧΟΛΗΣ 

ΔΙΟΙΚ. ΣΤΗΡΙΞΗΣ ΚΑΙ ΣΠΟΥΔΩΝ 


ΗΕΙΕΕΝ^ ΒΕΡυΒΕΙΟ 

ΤΗΕ ΝΑΤΙΟΝΑΕΤΕύΉΝ^ΑΕ ΙΙΝίνΕΡδΠΎ ΟΡ ΑΤΗΕΝ5 
ΒΥ ΒΕ(ΙΟΜΜΕΝΟΑΤΙΟΝ ΟΕΤΗΕ 5<ΙΗΟΟΕ 
ΟνίΙ_ ΕΝ0ΙΝΕΕΒΙΝ6 
ΑννΑΚϋδΤΗΕ ΡΒΕ5ΕΝΤ ϋΕΟΚΕΕ 
ΟΡ ϋΟίΖΤΟΡ! ΟΡ ΡΗΙΕ050ΡΗΥ ΙΝ ΕΝ6ΙΝΕΕΒΙΝ0 ΟΡ ΤΗΕ ΝΤΙΙΑ 

Το 


ν\/ΗΟ ΟΟΝϋυΟΈΟΤΗΕδΙδ ΒΕ5ΕΑΚ(ΙΗ ΙΝ ΤΗΕ ΩΕΡΑΚΤΜΕΝΤ 
(θ· 9 ·) οί δΐαιςΐυΓβΙ Εηςίπθθπης 

ΝΟΜΙΝΑΤΙΟΝ ϋΑΤΕ:. 

ΑΤΗΕΝ5,. 

ΤΗΕΚΕΟΌΒ ΤΗΕ ΗΕΑϋ ΟΕΤΗΕ ϋΕΡΑΒΤΜΕΝΤΟΕ ΤΗΕ ΘΕΑΝ ΟΕΤΗΕ 

ΑϋΜΙΝΙδΤΒΑΤίνΕ 51ΙΡΡΟΒΤ ΑΝΩ 5ΤυϋΙΕ5 5<ΙΗΟΟΕ 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 21 Μάίου2018 
Ο Πρύτανης 
ΙΩΑΝΝΗΣ ΓΚΟΛΙΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























